CELEX: 
Language: ro
Date: 2021-04-26 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2019/624 în ceea ce privește certificarea în cazul sacrificării în exploatația de proveniență

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) 2017/625 al Parlamentului European și al Consiliului
                  1
                stabilește norme pentru efectuarea controalelor oficiale și a altor activități de control de către autoritățile competente ale statelor membre.
            
            
               Regulamentul delegat (UE) 2019/624 al Comisiei
                  2
                completează Regulamentul (UE) 2017/625 prin stabilirea de norme privind controalele oficiale specifice, de exemplu inspecția ante-mortem.
            
            
               O modificare recentă a Regulamentului (CE) nr. 853/2004 al Parlamentului European și al Consiliului
                  3
                permite, în anumite condiții, sacrificarea bovinelor și porcinelor domestice, precum și a solipedelor domestice în exploatația de proveniență. O astfel de modificare trebuie să fie însoțită de o modificare a Regulamentului (UE) 2019/624 pentru a se asigura că un certificat cu rezultatul obținut în urma inspecției ante-mortem însoțește aceste animale.
            
            
               2.CONSULTĂRI ÎNAINTEA ADOPTĂRII ACTULUI
            
            
               Modificarea propusă este necesară ca urmare a unei modificări a Regulamentului (CE) nr. 853/2004. Aceasta a fost discutată în cadrul mai multor reuniuni ale grupului de experți relevant, reprezentând autoritățile competente din toate statele membre, și este sprijinită în mare măsură de acești experți. 
            
            
               În plus, în cadrul Grupului consultativ pentru lanțul alimentar, sănătatea animalelor și sănătatea plantelor au fost consultate organizații ale părților interesate private.
            
            
               Înainte de a adopta prezentul regulament delegat, Comisia a efectuat consultări publice în mod deschis și transparent, în conformitate cu procedurile prevăzute în Acordul interinstituțional privind o mai bună legiferare
                  4
               .
            
            
               Contribuțiile primite în contextul activităților de consultare menționate mai sus au fost luate în considerare la pregătirea prezentului regulament delegat.
            
            
               3.ELEMENTELE JURIDICE ALE ACTULUI DELEGAT
            
            
               Regulamentul delegat (UE) 2019/624 al Comisiei și modificările sale sunt adoptate în temeiul articolului 18 alineatul (7) din Regulamentul (UE) 2017/625, ambele regulamente intrând în vigoare la 14 decembrie 2019.
            
            
               REGULAMENTUL DELEGAT (UE) …/… AL COMISIEI
            
            
               din 26.4.2021
            
            
               de modificare a Regulamentului delegat (UE) 2019/624 în ceea ce privește certificarea în cazul sacrificării în exploatația de proveniență
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale)
                  5
               , în special articolul 18 alineatul (7) litera (d),
            
         
         
            
               întrucât:
            
            
               (1)Regulamentul (UE) 2017/625 stabilește norme privind controalele oficiale și alte activități oficiale efectuate de autoritățile competente din statele membre în vederea verificării conformității cu normele de aplicare a legislației Uniunii în domeniile produselor alimentare și siguranței alimentare, în toate etapele de producție, prelucrare și distribuție. Aceste controale oficiale includ inspecția ante-mortem a animalelor destinate sacrificării. 
            
            
               (2)Regulamentul delegat (UE) 2019/624 al Comisiei
                  6
                stabilește criteriile și condițiile pentru a decide când se pot efectua inspecții ante-mortem la exploatația de proveniență.
            
            
               (3)Regulamentul delegat (UE) [C(2021)199] al Comisiei
                  7
               , de modificare a Regulamentului (CE) nr. 853/2004 al Parlamentului European și al Consiliului
                  8
                permite, în anumite condiții, sacrificarea bovinelor și porcinelor domestice, precum și a solipedelor domestice în exploatația de proveniență. Aceste condiții includ faptul că animalele trebuie să fie supuse unei inspecții ante-mortem înainte de sacrificare, iar rezultatul inspecției trebuie atestat într-un certificat oficial care însoțește carcasele animalelor sacrificate la un abator autorizat în conformitate cu articolul 6 din Regulamentul delegat (UE) 2019/624. 
            
            
               (4)Domeniul de aplicare al articolului 6 din Regulamentul delegat (UE) 2019/624 trebuie extins pentru a include bovinele și porcinele domestice, precum și solipedele domestice, pentru a se asigura că, în cazul sacrificării lor în exploatația de proveniență, siguranța cărnii nu este periclitată.
            
            
               (5)Prin urmare, Regulamentul delegat (UE) 2019/624 trebuie modificat în consecință.
            
            
               ADOPTĂ PREZENTUL REGULAMENT:
            
            
               Articolul 1
            
            
               Articolul 6 din Regulamentul delegat (UE) 2019/624 se modifică după cum urmează:
            
            
               (1)alineatul (1) se înlocuiește cu următorul text:
            
            
               „(1) Autoritățile competente aplică criteriile și condițiile specifice prevăzute în prezentul articol în cazurile relevante pentru păsările de curte, vânatul de crescătorie, bovinele și porcinele domestice și solipedele domestice.”
            
            
               (2)alineatul (3) se înlocuiește cu următorul text:
            
            
               „(3) În cazul bovinelor și porcinelor domestice, al solipedelor domestice și al vânatului de crescătorie sacrificat în exploatația de proveniență în conformitate cu capitolul VIa din secțiunea I sau cu punctul 3 din secțiunea III a anexei III la Regulamentul (CE) nr. 853/2004, certificatul oficial completat în conformitate cu modelul de certificat oficial prevăzut în capitolul 3 din anexa IV la Regulamentul de punere în aplicare (UE) 2020/2235* al Comisiei însoțește animalele la abator sau este trimis în prealabil, în orice format, în locul certificatului menționat la articolul 5 alineatul (2) litera (f) din prezentul regulament.
            
            
               * Regulamentul de punere în aplicare (UE) 2020/2235 al Comisiei din 16 decembrie 2020 de stabilire a normelor de aplicare a Regulamentelor (UE) 2016/429 și (UE) 2017/625 ale Parlamentului European și ale Consiliului în ceea ce privește modelele de certificate de sănătate animală, modelele de certificate oficiale și modelele de certificate de sănătate animală/oficiale pentru intrarea în Uniune și circulația în interiorul Uniunii a transporturilor de anumite categorii de animale și mărfuri, certificarea oficială privind astfel de certificate și de abrogare a Regulamentului (CE) nr. 599/2004, a Regulamentelor de punere în aplicare (UE) nr. 636/2014 și (UE) 2019/628, a Directivei 98/68/CE și a Deciziilor 2000/572/CE, 2003/779/CE și 2007/240/CE (JO L 442, 30.12.2020 p. 1).”
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 26.4.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).
               
               
                  
                     (2)
                  
                        Regulamentul delegat (UE) 2019/624 al Comisiei din 8 februarie 2019 privind norme specifice pentru efectuarea controalelor oficiale vizând producția de carne și zonele de producție și de relocare a moluștelor bivalve vii în conformitate cu Regulamentul (UE) 2017/625 al Parlamentului European și al Consiliului (JO L 131, 17.5.2019, p. 1).
               
               
                  
                     (3)
                  
                        Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
               
               
                  
                     (4)
                  
                        JO L 123, 12.5.2016, p. 1.
               
               
                  
                     (5)
                  
                        JO L 95, 7.4.2017, p. 1.
               
               
                  
                     (6)
                  
                        Regulamentul delegat (UE) 2019/624 al Comisiei din 8 februarie 2019 privind norme specifice pentru efectuarea controalelor oficiale vizând producția de carne și zonele de producție și de relocare a moluștelor bivalve vii în conformitate cu Regulamentul (UE) 2017/625 al Parlamentului European și al Consiliului (JO L 131, 17.5.2019, p. 1).
               
               
                  
                     (7)
                  
                        Regulamentul delegat (UE) ... [C(2021)199] al Comisiei de modificare a anexei III la Regulamentul (CE) nr. 853/2004 al Parlamentului European și al Consiliului privind cerințele specifice de igienă care se aplică alimentelor de origine animală (JO L....)
               
               
                  
                     (8)
                  
                        Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).